recursal/SuperWikiNEXT-32B huggingface dataset:
**3. Skien speidergruppe** (grunnlagt 14. april 1914) er en speidergruppe under Grenland krets av Norges speiderforbund. Gruppa holder til i ungdomshuset vis-à-vis Skien kirke i Skien sentrum.

Historikk
---------

3. Skien ble opprettet våren 1914 da en patrulje fra Duestien og to fra Bakken begynte å samarbeide. Stiftelsesdagen var 14. april. Første leder var Karl Thunes. I starten ble patruljemøtene holdt hjemme hos patruljeførerne, mens troppsmøtene ble holdt i Frelsesarmeens lokale på Bakken. Den eldste patruljen fikk navnet Bever, og patruljen Ørn ble stiftet få dager etter. I 1918 ble gruppen meldt inn i speiderforbundet som den tredje gruppen i Skien, derav navnet 3. Skien. Gruppen drev speiderarbeid fram til sommeren 1941, da nazistene forbød speiderbevegelsen. Gruppa ble gjenopprettet etter krigen i 1945, og har hatt kontinuerlig drift til dags dato. Gruppa har deltatt på alle landsleirer i speiderforbundets regi, samt mange andre leirer i inn- og utland. Gruppa har for tiden rundt 35 medlemmer i ulveflokk, speidertropp og roverlag. Gruppa feiret sitt 95-årsjubileum i 2009, og er Grenland krets' eldste gruppe, og er blant de eldste gruppene i landet.

Gruppeledere
------------

Før 1950 ble stillingen gruppeleder kalt troppsleder siden det kun eksisterte en speidertropp.

* Karl Thunes (1914–1916)
* Henrik Henriksen (1916–1917)
* Herman Timm (1917–1922)
* Gustav Andersen (1922–1923)
* Sigbjørn Ording (1923–1925)
* Sigurd Høiseth (1925–1926)
* Einar Brynhildsen (1926–1929)
* Erling Follegg (1930)
* Finn Karlsen (1931–1932)
* Omar Salomonsen (1933–1941)
* Sigurd Hansen (1945–1946)
* Erik Røed (1946–1956)
* Per Gundersen (1956–2000)
* Reidulf Tangen (2000–)

Kjente medlemmer
----------------

* Magne Kortner (lokalhistoriker)
* Jan Terje Olsen (tidligere ordfører i Skien)

Kilder
------

*3. Skien 1914-1964* av 3. Skien
**Chinguetti** (arabisk شنقيط) er en by nordvest i Mauritania.

Fredagsmoskéen i Chinguetti regnes av mange mauritanere som en nasjonalhelligdom
Et koranbibliotek. Foto: bildtankstelle.de 
Byen ligger på Adrarplatået øst for Atar. Den ble grunnlagt på 1200-tallet, i form av en ksar, og var tidligere en oppsamlingsplass for karavaner som kryssa Sahara i transsaharisk handel, og også for pilegrimer på vei til Mekka. Byen er fortsatt et viktig religiøst senter. Viktige bygg i byen er moskéen, et fort bygd av Fremmedlegionen og et høyt vanntårn.

Byen har et titalls bibliotek med gamle manuskript på gaselle- og geiteskinn. Dei fleste bøkene er islamske hellige tekster og kommentarer, men det finnes òg bøker om litteratur og vitenskap. Byen omtales noen ganger som en av *islams helligste byer*. 

Byen ble satt på UNESCOs verdensarvliste i 1996, sammen med byene Ouadane, Tichitt og Oualata, som alle har tilsvarende ksar-byanlegg. En ksar (flertall *ksour*) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

Mauritanias første offshore oljefelt ble oppdaget i 2001, og har fått navn etter denne byen.

Eksterne lenker
---------------

* (en) Chinguetti – kategori av bilder, video eller lyd på Commons Rediger på Wikidata
* bilder

|  |  |
| --- | --- |
| Oppslagsverk/autoritetsdata | GND **·** GeoNames
 |
**Lasarus McCarthy Chakwera** (født 5. april 1955) er en malawisk teolog og politiker som er landets president fra 28. juni 2020. Chakwera leder Malawi Congress Party siden 2013. Han var president i Assemblies of God i Malawi fra 1989 til 14. mai 2013.

Biografi
--------

I 1977 tok han bachelorgrad i filosofi ved University of Malawi. Han avla i 1981 bachelorgrad i teologi ved University of the North i Sør-Afrika. I 1991 tok han teologisk mastergrad ved University of South Africa. I 2000 fikk han doktorgrad ved Trinity International University i Illinois i USA. Han ble professor ved Pan-Africa Theological Seminary i 2005.

Chakwera stilte ved presidentvalget i 2014, men tapte. I 2020 stilte han som presidentkandidat for Tonse Alliance, et forbund av Malawi Congress Party og Saulos Chilimas United Transformation Movement. Valget i 2020, der Chakwera vant med 58,57 % av stemmene over sittende president Peter Mutharika, ble avholdt etter at valget i februar 2019 ble kjent ugyldig på grunn av uregelmessigheter.

Chakwera ble innsatt som president 28. juni 2020. Han ble Malawis sjette president.

Referanser
----------

1. 1 2 3  «Malawi on the road to 2014: Rev. Dr. Lazarous Chakwera». *Malawi Nyasa Times* **(engelsk)**. 15. april 2013. Besøkt 28. juni 2020.
2. ↑  Zane, Damian (29. juni 2020). «The president who 'argued with God'». *BBC News* **(engelsk)**. Besøkt 30. juni 2020.
3. ↑  «With votes counted, Malawi’s opposition Tonse Alliance claims victory». *RFI* **(engelsk)**. 25. juni 2020. Besøkt 28. juni 2020.
4. ↑  «Malawi opposition leader wins historic poll rerun». *BBC News* **(engelsk)**. 27. juni 2020. Besøkt 28. juni 2020.
5. ↑  «Lazarus Chakwera sworn in as Malawi president». *BBC News* **(engelsk)**. 28. juni 2020. Besøkt 28. juni 2020.

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** Munzinger (iba)
 |
**3+** var en reklamefinansiert norsk riksdekkende TV-kanal som eksisterte noen måneder i 1996. Kanalen startet sine sendinger den 1. juli 1996 og opphørte allerede den 1. oktober samme år. 3+ ble skapt som en konsekvens av en sammenslåing av de tre kanalene TV6 Norge, ZTV Norge og Sportskanalen. Den hadde meget lave seertall og ble derfor avviklet etter tre måneders drift. 

Morten Støvre var daglig leder for kanalen. Den hadde 38 ansatte.

Konsept/innhold
---------------

Kanalen kjørte ungdommelig med ZTV på ettermiddag og tidlig kveld. Deretter var det bred underholdning med innkjøpte talk show som *The Late Show with David Letterman* og Ricki Lake. I helgene viste kanalen sport.

3+ (og TV6) sendt 270 episoder av det amerikanske talkshowet til Ricki Lake. Programmet var 3+ mest sette program og da kanalen ble nedlagt ble programmet flyttet over til TV3.

Kanalen sendte også mange program i reprise. Noe som forøvrig kom til yttrykk hos Dagbladets TV-anmelder da kanalen viste filmen *Bruce Lee Fights Back* flere ganger over kort tid. «*...vist utallige ganger på denne kanalen. Er det ikke snart på tide å kjøpe inn en ny film?*», skrev TV-anmelderen.

Søsterkanaler
-------------

De danske kanalene ZTV Danmark, TV6 Danmark og Sportskanalen gjennomgikk en tilsvarende prosess i 1996 og ble til TV3+.

Seertall og dekningsgrad
------------------------

Kanalen hadde like etter lanseringen en dekningsgrad på 27% (ca. 1 million potensielle seere).

Ricki Lake var kanalens meste populære program med opp til 18 000 seere. Egenproduserte programmer fra ZTV-redaksjonen ble sett av rundt 5000 personer. Blant annet *POP TV Live*.

En måling utført i september viste at kanalen hadde mindre enn 10 000 seere på 80 prosent av programmene.

Avvikling
---------

Den 1. oktober avviklet kanalen sine sendinger med øyeblikkelig virkning. Kanalen hadde da slitt med svært lave seertall og tilsvarende dårlig økonomi. Styret Modern Times Group, som stod bak 3+, mente i tillegg at den forsterkede konkurransen etter at NRK2 kom på luften og det faktum at kanalen ikke oppnådde noen avtale om videresending via Norsk Lokal TVs stasjoner, var medvirkende til at kanalen måtte legges ned. Kalle Lisberg i TV3 opplyste i tillegg at driftsunderskuddet for 3+ var på vel 30 millioner kroner. Både ledelsen og medarbeiderne i kanalen gav distribusjonen skylden for at kanalens avvikling. Kanalen valgte å satse på digital distribusjon og ifølge kanalsjefen var det noe som var litt forut for sin tid. På grunn av dette kunne bare 28 prosent kunne få kanalen inn i stua si og dermed sviktet annonsørene.

Personer i kanalen
------------------

* Morten Støvre, daglig leder for kanalen.
* Janne Formoe, programleder for ZTV-redaksjonen.

Referanser
----------

1. 1 2  VG - 3+ legges ned (01.10.1996 - Side: 53)
2. ↑  VG, 26.08.1996 – Side: 36 37
3. ↑  VG, 15.10.1996 – Side: 56
4. ↑  Dagbladet (25.7.1996)
5. ↑  Wapedia[*død lenke*]
6. ↑  18.08.1996 – Side: 55
7. 1 2  Dagbladet - KANAL 3+ ER DØD 38 oppsagt i går (1.10.1996)
8. ↑  Dagbladet - Opptur for TV3 (24.9.1996)
«Xixia» har flere betydninger.
**Xixia** (kinesisk: 西峡县; pinyin: *Xīxiá Xiàn*) er et fylke i provinsen Henan i Folkerepublikken Kina. Det ligger under byprefekturet Nanyang.

Fylket hadde 411 686 innbyggere i 1999.

Dinosauregg
-----------

I fylket ligger et dinosaureggmuseum med store mengder lokale fossiliserte egg fra dinosaurer. De stammer fra krittiden.

Samferdsel
----------

Kinas riksvei 209 går gjennom området. Den begynner i Hohhot i Indre Mongolia, krysser provinsene Shanxi, Henan, Hubei, Hunan og ender i havnebyen Beihai i Guangxi.

Kinas riksvei 311 ender i fylket. Den begynner i Xuzhou, går gjennom provinsen Anhui og videre inn i Henan.

Kinas riksvei 312 er lagt gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Referanser
----------

1. ↑  National Population Statistics Materials by County and City – 1999 Period,*i* China County & City Population 1999, Harvard China Historical GIS

Eksterne lenker
---------------

* Xixia dinosaur relics Park
* The Xixia Dinosaur Remains Park
* Xixia konglongdan huashi bowuguan[*død lenke*]
* Dinosauregg

|  |  |
| --- | --- |
| Oppslagsverk/autoritetsdata | GeoNames
 |
**Salvadoransk colón** (flertall spansk *colones*) var valutaen i El Salvador fra 1. oktober 1892 til 1. januar 2004.

Myntenheten er oppkalt etter Christofer Columbus (på spansk Cristóbal Colón). Myntenheten i Costa Rica har også samme navn.

Amerikansk dollar (USD) ble myntenheten i El Salvador fra januar 2001, gjennom en ny lov om monetær integrasjon vedtatt 29. november 2000, for å stabilisere økonomien i landet. Den var låst mot US Doller med en kurs på 8,75. I loven ble det besluttet at amerikanske dollar skulle brukes side om side med colones fra og med 1. januar 2001. Det blir i dag ikke produsert flere colones i El Salvador, og fra 2004 er de tatt ut av sirkulasjon. Amerikansk dollar er i dag offisiell valuta i El Salvador.

Referanser
----------

1. 1 2  Basic Health International - *A Brief History of El Salvador and Basic Health International’s Work in Women’s Health*
2. ↑  Texas Tech University - *Analysis of the impact of dollarization and CAFTA-DR on El Salvador’s Trade Flows*, besøkt 11. februar 2019.
3. ↑  Oanda.com - *United States Dollar*, besøkt 11. februar 2019.
The Chinese fishingnets ved Fort Cochin, fra *Das Buch der Welt*, Stuttgart, 1842–1848.
**Chinese fishing nets** (Cheneese vala) er fiskegarn som er festet på land. De er vanligvis kjent «Chinese fishing nets». Det mer formelle navn er «Shore operated lift nets». Store mekaniske innredninger holder de store nettene, som ofte måler. 20 meter hver vei horisontalt. Hver innretning er minst ti meter høy og består av en vektstang som holder nettet utspent over sjøen. Som motvekt brukes store stener som henger i tau. Hvert nett opereres av et lag med opp til seks fiskere. Mens slike nett er brukt over hele det sydlige India. I de indiske byene Kochi og Kollam er blitt en turistattraksjon, er de og blitt brukt i Kina og indokina.

Chinese fishing net at Kollam.

Referanser
----------

1. ↑  Shore operated stationary lift nets Arkivert 13. juni 2006 hos Wayback Machine..
2. ↑  «Panoramio - Images from Kollam ashtamudi». Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 14. april 2015.  «Arkivert kopi». Archived from the original on 24. september 2015. Besøkt 28. november 2015. CS1-vedlikehold: Uheldig URL (link)

Eksterne lenker
---------------

* (en) Chinese fishing nets – kategori av bilder, video eller lyd på Commons Rediger på Wikidata
Bradgate House, kapell og ruinene av tårnet, som John Grey begynte bygging av før han ble drept.
**John Grey av Groby**, Leicestershire (født ca. 1432, død 22. februar 1461 i St. Albans i England) var en ridder for Huset Lancaster, oldefar av lady Jane Grey, dronning av England.

Grey var sønn og arving av Elizabeth Ferrers, lady Ferrers av Groby (1419–1483) og av sir Edward Grey (ca. 1415–1457). Hans far ble stevnet til parlamentet som den 6. baron Ferrers av Groby i sin hustrus rett.

En gang rundt 1452 giftet sir John Grey seg med Elizabeth Woodville, den eldste datteren til Richard Woodville, 1. jarl Rivers, og Jacquetta av Luxemburg, enke etter John av Lancaster, 1. hertug av Bedford. De hadde to sønner, Thomas, senere marki av Dorset, og Richard. Elizabeth ble senere medarving av hennes bror, Richard Woodville, 3. jarl Rivers.

John Grey ble drept i det andre slag ved St. Albans i 1461 da han kjempet på Huset Lancasters side under rosekrigene. Ironisk nok ble hans enke Elizabeth senere gift med Edvard IV av England som var Huset Yorks krav på tronen.

Før han døde hadde Grey begynt konstruksjonen av Bradgate House. Ruinene av huset er fortsatt synlig i sentrum av parken der.

Referanser
----------

1. ↑  Horrox, Rosemary: «Sir John Grey (c.1432-1461), knight» i *Grey, Sir Richard (d. 1483), nobleman* i Dictionary of National Biography online
2. ↑   Richardson, Douglas & Everingham, Kimball G.: *Plantagenet Ancestry: A Study in Colonial and Medieval Families*, s. 359
3. ↑  Horrox, Rosemary
4. ↑  Richardson, Douglas & Everingham, Kimball G.
5. ↑  Horrox, Rosemary

Portal: Historie

|  |  |
| --- | --- |
| Oppslagsverk/autoritetsdata | Prabook
 |
Artisten Per Asplin (1928-1996) skrev tekst og musikk til barnemusikalen *Putti Plutti Pott og Julenissens skjegg* og utga den som bok og plate i 1969.  Foto: Rigmor Dahl Delphin, 1964 / Oslo Museum 
***Putti Plutti Pott og Julenissens skjegg*** er en norsk barnemusikal skrevet og komponert av artisten Per Asplin i 1969. Musikalen forteller eventyret om nissegutten Putti Plutti Pott som reiser til Onkel Per, Petter og Caroline med Julenissens trylleskjegg.

Eventyret ble opprinnelig utgitt i bokform i 1969 under tittelen *Putti Plutti Pott og julenissens skjegg – en barnemusical* med tekst, noter og illustrasjoner av forfatteren. Samme år kom også en LP-plate og lydkassett der blant andre Per Asplin og de fire barna hans framfører historien og sangene.

TV
--

Til jul 1970 kom en fjernsynsversjon med Per Asplin og barna, Kari Diesen i rollen som nissemor og Harald Heide-Steen jr. og Jon Skolmen som Kalle og Palle. Programmet gikk i reprise på NRK hver jul i flere år.

I 1987 lagde Per Asplin en musikkdramatisk versjon av historien med nye sanger og dansenumre, i alt 17 innslag, samt en utvidet handling. Han hadde selv regiansvaret for oppsetningen av sceneversjonen i Konserthuset i Oslo der både profesjonelle og barn hadde roller. Asplin spilte fortsatt hovedrollen som Onkel Per. Musikalen ble siden vist hver jul, også på turné i større byer rundt om i Norge. Blant kjente skuespillere kan nevnes Pers datter Caroline Rose Waters, Nora Brockstedt og Siw Anita Andersen, som har spilt nissemor i ulike oppsetninger, og Carsten Byhring, Arve Opsahl, Sverre Holm, Sverre Hansen, Dag Vågsås og Audun Meling som blant annet har spilt Glupe Gløgg. Etter at Per Asplin døde i 1996, har familien, ledet av den eldste sønnen Geir Even Asplin, fortsatt den årlige juleturneen som flere steder har blitt en fast juletradisjon.

Fram mot julen 2008 ble musikalen satt opp mange steder rundt om i Norge.[]

Musikkinnspilling
-----------------

*Putti Plutti Pott og Julenissens skjegg* kom som musikkalbum på Polydor i 1969. Sangene og fortellingen er fra familiemusikalen og blir framført av Per Asplin og de fire barna hans.

### Sporliste

1. «Det var en kveld like før jul»
2. «Vil du være med så heng på»
3. «Atschoo»
4. «Putti plutti pott»
5. «Hei»
6. «Å, så masse ved»
7. «Vel, vel småtroll»
8. «Skjegg og propell»
9. «Det kiler i magen»
10. «Bjellene klinger»
11. «Der er nisseland»
12. «Kjing for nisseland»
13. «Panikk i byen»
14. «Spikke-sage-lime-banke» («Vi må finne skjegget»)
15. «På baksiden av ekspedisjonssentralen»
16. «Snurre mei»
17. «Hjemme hos nissemor»
18. «Jøje mei»
19. «Kom inn»
20. «Allting ordner seg»
21. «Kjære venner»
22. «Hei hå – nå er det jul igjen»
23. «Vil du være med så heng på» (finale)

Eksterne lenker
---------------

* Putti Plutti Pott hos *nrk.no*. TV-versjon fra 1970.
* Hjemmeside med bakgrunn og spilleplan
* Digitalkopi av Per Asplin: *Putti Plutti Pott og julenissens skjegg : en eventyrmusikal for hele familien* (Troll Production, 3. utgave, 1997)
* (en) *Putti Plutti Pott og Julenissens skjegg* på Spotify Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Kåre Lilleholt** (født 10. september 1952) er en norsk jusprofessor ved Universitetet i Oslo.

Lillholt ble cand. jur. ved UiO i 1979, dr. juris. ved Universitetet i Bergen i 1986 og har tidligere vært professor ved UiB og Norges Handelshøyskole. Han har siden 2006 vært professor ved Universitetet i Oslo og har også drevet egen advokatpraksis. 

Lilleholt jobber særlig innenfor feltene formuerett, boligrett, kontraktsrett og komparativ rett. Han har gitt ut en rekke bøker og har blant annet vært redaktør for de nyeste utgavene av Knophs *Oversikt over Norges rett*, i tillegg har han sittet i flere offentlige lovutvalg.

Han har også vært medlem av Språkrådet og har blant annet vært leder av nynorskseksjonen.

Eksterne lenker
---------------

* (no) Publikasjoner av Kåre Lilleholt i forskningsdokumentasjonssystemet CRIStin
* (no) Publikasjoner av Kåre Lilleholt i BIBSYS
* Hjemmeside ved UiO

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** SUDOC **·** NKC **·** CRIStin
 |
**Granvin stavkirke** var en stavkirke i Granvin i Hardanger som ble revet rundt 1722. Det er ikke bevart noen kjente bygningsrester fra kirken. Kirken stod på den samme tomten som dagens Granvin kirke, ved Granvinsvatnet.

Historie
--------

Det finnes ikke noe grunnlag for en detaljert datering av kirken. Et Granvin sogn er nevnt i kildene i 1306, og det må altså ha eksistert en kirke i Granvin senest da. Kirken ble utvidet i tømmer to ganger: I 1690-92 med 20 ganger 20 fot (omtrent 6 ganger 6 meter), og i 1702–04 ble koret utvidet med 16 fot (5 ganger 5 meter). Kirken er siste gang nevnt i rapporter fra 1722, da som en bygning halvt av stav og halvt av tømmer. Kort etterpå må den ha blitt revet, for en rapport fra 1885 sier at den nåværende kirken da var nærmere 200 år gammel.

Utseende
--------

Det fremgår av kirkens regnskap for 1699–1701 at kirken var omgitt av en svalgang. Denne må ha gått rundt hele kirken, da det i 1665 ble omtalt en *svale i østre Bryst* (gavl). Et tårn på taket ble omtalt i 1660. Det ble fornyet i 1690. Kirken hadde våpenhus i vestre ende og ved korinngangen på sørsiden. Innvendig var kirken malt. Størrelsen på skipet skal ha vært 46 fot ganger 22 fot (omtrent 14 m x 7 m) og koret 36 fot ganger 18 fot (11 m x 6 m).

Se også
-------

* Liste over tapte palisadekirker, stolpekirker og stavkirker

Referanser
----------

1. ↑  *...i Gronvina sokn i Hardangre*. Lorentz Dietrichson, *De norske stavkirker* (Kristiania og Kjøbenhavn, 1892), s. 477. Originalkilde i Diplomatarium Norvegicum II:82
2. 1 2 3 4  Lorentz Dietrichson, *De norske stavkirker* (Kristiania og Kjøbenhavn, 1892), s. 477.

Litteratur
----------

* Lorentz Dietrichson (1892). *De norske stavkirker*. Kristiania og Kjøbenhavn.

Eksterne lenker
---------------

* «Granvin stavkirke». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Sjimi forbanner og kaster stein på David utenfor Bakurim
**Bakurim** eller *Bahurim* («Unge menn»)  var en landsby i oldtidens Israel i området til Benjamins stamme som lå øst for Jerusalem langs vegen til Jordandalen, ikke langt fra Oljeberget. Det var det stedet hvor Palti, sønn av Lajisj fra Gallim, som kong Saul hadde gitt sin datter Mikal til, kom til da hans hustru Mikal ble tatt fra ham og gitt tilbake til David, hennes første ektemann. Palti fulgte gråtende etter Mikal helt til de kom til Bakurim hvor han ble om han gå hjem, hvilket han gjorde.

Bakurim er nevnt flere ganger i fortellingene om David, blant annet i løpet av Davids flukt fra Absalom: «Da kong David nådde fram til Bahurim, kom det en mann ut av byen. Mannen var i slekt med Saul. Han het Sjimi og var sønn av Gera. Mens han gikk, forbannet han David. Og han kastet stein både etter kongen og alle hans menn, enda hele hæren og alle krigsheltene gikk med ham både på høyre og venstre side.» 

Bakurim var også stedet hvor levittene Jonatan og Ahimaas skjulte seg. Med unntaket av nevnte Sjimi, er Asmavet, en av Davids helter, den eneste andre fra dette stedet som er nevnt i den hebraiske Bibelen.

*Talmud* har identifisert Bakurim med et sted som tilsvarer dagens Almit, bortimot en og halv km bortenfor `Anata fra Jerusalem. Det er også lokalisert ved dagens Ras et-Tmim, øst for Scopusfjellet i nærheten av Jerusalem.

Referanser
----------

1. 1 2  Holman Bible Dictionary
2. ↑  Nettbibelen: *Andre Samuelsbok* 3:16[*død lenke*]
3. ↑  American Tract Society Bible Dictionary
4. ↑  Nettbibelen: *Andre Samuelsbok* 16:5-6[*død lenke*]
5. ↑  Nettbibelen: *Andre Samuelsbok* 17:18[*død lenke*]
6. ↑  Nettbibelen: *Andre Samuelsbok* 23:31[*død lenke*]
7. ↑  International Standard Bible Encyclopedia
**Kåre Molne** (født 7. juni 1933 i Oslo, død 1. juli 2021 i Bærum) var en norsk lege og professor, kjent for å ha ledet gruppen som frembrakte Norges første prøverørsbarn.

Vitenskapelig bakgrunn og aktivitet
-----------------------------------

Molne ble cand.med. ved Universitetet i Oslo 1959. Spesialistutdannelse i gynekologi og obstetrikk, Ullevål sykehus og Rikshospitalet 1968–1974. Ass.overlege og dosent Kvinneklinikken 
Rikshospitalet 1974–1981. Avdelingsoverlege og professor Kvinneklinikken Regionsykehuset i Tromsø 1979–1980. Avdelingsoverlege og professor Regionsykehuset i Trondheim 1981–2000. Til avdelingen er tilknyttet Nasjonalt senter for Fostermedisin som landsfunksjon, seksjon for gynekologisk cancer, barnløshetsproblematikk og voldtektsmottak.

Dr .med. Oslo Universitet 1970. Professor Skjelderups gullmedalje, Universitetet i Oslo 1972. Ca. 100 vitenskapelige artikler innen gynekologisk endokrinologi, infertilitetsproblematikk og prenatal diagnostikk Professoratet i Trondhjem ble utlyst med ønske om erfaring i barnløshetsproblematikk, og Molne ledet den gruppen som frembrakte det første prøverørsbarn i Norge. Prodekan, Det medisinske fakultet, Trondhjem 1984-1987. Dekan samme fakultet 1987–1993.

Mediavirksomhet og annet
------------------------

Fra 1977 deltaker i en del TV- og radioprogrammer angående provosert abort, prenatal diagnostikk, assistert befruktning, etikk. Æresmedlem i Foreningen for ufrivillig barnløse 1988. Ridder av St. Olavs Orden 1995.[] Landstyremedlem av Den norske legeforening 1994–1997.

Sakkyndighetsoppdrag
--------------------

For byrett, lagmannsrett, Norsk pasientskadeerstatning i tidsrommet 1983–1999, i alt 134 saker. Fast, ekstraordinært medlem av Den rettsmedisinske kommisjon 1997–2002. Konsulent ved Statens helsetilsyn, Sosial- og helsedirektoratet 2000–2010.

Bibliografi
-----------

* The Spontaneous adrenocortical lipid depletion in mice : relation to pituitary gland and gonads (1969)
* Propedeutisk obstetrikk : lærebok i fødselshjelp for medisinere og jordmødre (1972)
* "Bare gikt" (1979)
* Vi kan ikke få barn (1981)
* Gynekologi (1997)
* Obstetrikk (1998)
* Obstetrikk og gynekologi (2010)

Referanser
----------

1. ↑  «Minneside for Kåre Molne». *jolstad.vareminnesider.no*. Arkivert fra originalen 9. juli 2021. Besøkt 6. juli 2021.  dødsannonse i *Aftenposten* 6. juli 2021
2. ↑  «De var der: prøverørsbarnet skriver dikt og vil bli jagerflyver». Aftenposten. 20. oktober 2011. Besøkt 16. juni 2014.
3. ↑  «Kåre Molne». Arkivert fra originalen 13. mars 2016. Besøkt 16. juni 2014.
4. 1 2 3  (no) Bibsys: søk på Kåre Molne
5. 1 2 3 4  Bokelskere.no: Kåre Molne[*død lenke*]

Eksterne lenker
---------------

* Kåre Molnes DVD intervju finnes ved NTNU Universitetsbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF
 |
**Kåre Mølbak** (født 24. september 1955 i Førslev Sogn i Næstved i Danmark) er en dansk epidemiolog som er professor ved Københavns Universitet og faglig direktør for infeksjonsberedskapen på Statens Serum Institut.

Biografi
--------

Han ble utdannet som lege fra Københavns Universitet i 1985 og dr.med. i 2000 med avhandlingen *The Epidemiology of Diarrhoeal Diseases in Early Childhood. A review of community studies in Guinea-Bissau.*

Etter grunduddannelsen i kliniske infeksjonssykdommer hasde Mølbak forskningsstillinger i forbindelse med Bandim Health Project i Guinea-Bissau og ved flere avdelinger på Statens Serum Institut. Hans internasjonale erfaring omfatter dessuten arbeide i Liberia, Vietnam, India og Ghana.

Mølbaks forskningsinteresser ligger innenfor infeksjonsepidemiologi og folkehelse, herunder overvåkningsmetoder, betydning av resistens for folkehelsen, zoonoser, matvarebårne sykdommer samt vaccinologi.

Han har utgitt ovre 300 artikler i fagfellebedømte tidsskrifter, primært om epidemiologien i overførbare sykdommer, vært taler på en rekke internasjonale konferanser, arrangør av internasjonale workshops og koordinator av store WHO- og EU-finansierte forskningsprogrammer, herunder DG-RESEARCH-finansierte prosjekter, og er medlem av *advisory forum* for Det europeiske smittevernbyrået.

Siden 2017 har Mølbak arbeidet som faglig direktør for infeksjonsberedskapen på Statens Serum Institut. Han er prosjektleder for EuroMOMO-nettverket.

I 2020 ble han valgt som en av syv eksperter som skulle rådgi Europakommisjonen i forbindelse med koronaviruspandemien i 2019-2020.

Referanser
----------

1. 1 2   www.altinget.dk[Hentet fra Wikidata]
2. 1 2   www.altinget.dk[Hentet fra Wikidata]
3. 1 2   .  Manglende eller tom `|tittel=` (hjelp)
4. 1 2 3 4  «Arkivert kopi» (PDF). Arkivert fra originalen (PDF) 11. november 2020. Besøkt 28. august 2020.
5. ↑  «Contact. EuroMOMO». EuroMOMO. Besøkt 20. august 2020.
6. ↑   .  Manglende eller tom `|tittel=` (hjelp)

Eksterne lenker
---------------

* Kåre Mølbak på Twitter

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook **·** VIAF **·** ORCID
 |
Qingdao-Taiyuan høyhastighetstog
**Qingdao–Taiyuan høyhastighetstog**, også kalt **Qingtai PDL** (青太客運專線) er en jernbanestrekning under ferdigstilling for høyhastighetstog mellom den østkinesiske havnebyen Qingdao og den nordlige industrimetropolen Taiyuan.

Det østlige avsnittet, mellom Qingdao og Jinan (også kalt *Jiaoji PDL*) ble ferdigbygd i desember 2008, og det vestlige avsnitt, mellom Shijiazhuang og Taiyuan (*Shitai PDL*) var ferdig i april 2009. Avsnittet i midten, mellom Jinan og Shijiazhuang (*Shiji PDL*), er fortsatt under bygging (2009/2010).

Stoppesteder
------------

* Qingdao
* Jiaozhou nord
* Gaomi
* Changyi
* Weifang
* Changle
* Qingzhou nord
* Linzi
* Zibo
* Zhoucun øst
* Zhangqiu
* Jinan øst
* Jinan
* Jinan nord
* Jihe
* Dezhou øst
* Xinji sør
* Hengshui
* Gaocheng sør
* Shijiazhuang øst
* Shijiazhuang nord
* Jingxing nord
* Huolu
* Yangquan nord
* Donglingjing
* Taiyuan øst
* Taiyuan

Referanser
----------

1. ↑  „Shijiazhuang-Jinan railway passenger line gets 41.7 b yuan investment" i: China Daily, 20. november 2009
**Tampere United** er et finsk fotballklubb fra byen Tammerfors (finsk: *Tampere*), som spilte i Veikkausliiga før klubben ble suspendert i 2010.

Historikk
---------

Klubben ble grunnlagt juli 1998. De rykket opp til Veikkausliiga i 1999 når klubben var bare femten måneder gammel. I 2000-sesongen kom de på sjetteplass, og neste år vant de hele serien. I 2002 kom de på femteplass og 2003 på tredjeplass. De ble seriemestere igjen i 2006 og 2007. 

Klubben spiller sine hjemmekamper på Ratina Stadion som har en kapasitet på 17 000. Nåværende trener for klubben er Ari Hjelm.

Kjente tidligere spillere
-------------------------

* Finlands flagg Jarkko Wiss
* Finlands flagg Pasi Salmela
* Finlands flagg Ville Lehtinen
* Finlands flagg Janne Räsänen
* Finlands flagg Juska Savolainen
* Romanias flagg Vasile Marchis
* Brasils flagg Dionisio
* New Zealands flagg Noah Hickey
* New Zealands flagg Lee Jones
* Skottlands flagg Gerry Creaney (1999)
* Ungarns flagg László Répási (1999–2001)

Eksterne lenker
---------------

* Klubbens offisielle nettsider
*Denne artikkelen handler om solartermen Qingming i den kinesiske kalender, for den kinesiske festen – se egen artikkel om Qingmingfesten.*
Tradisjonelle østasiatiske kalendre inndeler et år i 24 solarperioder (節氣). **Qīngmíng** (pīnyīn) eller **Seimei** (rōmaji) (kinesisk og japansk: 清明; koreansk: 청명; vietnamesisk: *Thanh minh* =«klar og lys») er den 5te solarperiode. Den begynner når solen når den ekliptikale longitude 15°, og varer til den når longituden 30°. 

Selv om Qingming således er en flere dager lang periode, benyttes ordet vanligvis spesielt om selve den dagen da solen ligger nøyaktig på 15° graders eliptikale longitude. I den gregorianske kalender begynner den vanligvis rundt 4. april (ofte 5. april østasiatisk tid) og varer til rundt 20. april.

Pentader
--------

Hver solarperiode kan inndeles i tre pentader (候): Første pentade (初候), annen pentade (次候) og siste pentade (末候). Pentadene i Qingming er:

Kina
* Første pentade: 桐始華
* Annen pentade: 田鼠化為鴽
* Siste pentade: 虹始見

Japan
* Første pentade: 玄鳥至
* Annen pentade: 鴻雁北
* Siste pentade: 虹始見

Referanser
----------

1. ↑  «24 Sekki». *Glossary*. National Astronomical Observatory of Japan. Besøkt 21. mars 2016.
**Funksjonsanalyse** er en mentaltest for hunder. Den ble opprinnelig laget med tanke på å kartlegge egenskapene i brukshunder. Norsk Kennel Klub (NKK) administrerer denne testen, lager regelverk, og utdanner dommere og figuranter. Testen kan brukes til å forstå hvordan ens egen hund faktisk fungerer, men er først og fremst et avlsverktøy for oppdrettere og raseklubber. Noen raseklubber har i sine avlskriterier et krav om at hundene som skal brukes i avl skal ha kjent mentalstatus. Det gjelder blant andre Norsk Rottweilerklubb. Kjent mentalstatus vil si at hunden har gjennomført hele prøven. Den enkelte hund sammenlignes med avlsmålet til oppdretter eller raseklubb. På den måten kan man se hvor langt man er kommet i retning av å nå sitt avlsmål.

Det er mulig for en hund å stryke på denne testen. Det vil si at hunden på en eller flere av egenskapene får en score som ikke er ønskelig. I noen tilfeller vil dommeren også stanse videre deltagelse på testen hvis hunden viser tydelige tegn på å ha blitt mentalt overbelastet underveis. Dette skjer sjeldent, men gjøres for å beskytte svake individer mot unødvendige belastninger.

Selve testen består av 12 ulike øvelser:

1. Hilsing og kontakt med tilskuere og testleder
2. Fører leker med hunden
3. Jakt på bevegelig bytte
4. Forkledd person som løper bort i zikzak (storharen)
5. Fører løper bort og gjemmer seg, hunden slippes for å finne han
6. Samme som 5, med oppdukkende figur
7. Oppdukkende kjeldress
8. Skrammel
9. Truende spøkelse nærmer seg (trollgubben)
10. Kjelke som nærmer seg
11. 2 spøkelser nærmer seg
12. Lek under skuddløsning

Gjennom disse øvelsene forsøker funksjonsanalysen å kartlegge 16 egenskaper:

1. Tilgjengelighet
2. Lekelyst (jaktkamp)
3. Sosial kamp
4. Sosial dominans
5. Jaktlyst
6. Byttegripende
7. Forsvarslyst
8. Funksjonsutvikling
9. Terskelverdi
10. Avreagering
11. Konsentrasjon
12. Koordinering
13. Temperament
14. Mot
15. Skarphet
16. Skuddfasthet

Alle egenskapene fra 11 til 17 beskriver hundens nervekonstitusjon.

Egenskapene grupperes sammen i 4 funksjonskretser:

1. Flokkfunksjon
2. Jaktfunksjon
3. Forsvarsfunksjon

Funksjonskretsene kan også fremstilles i et radardiagram.

Til sist vil resultatene sammenfattes i 2 grupper:

1. Driftsnivå
2. Nervekonstitusjon

Referanser
----------

1. ↑  Norsk Kennel Klubb
2. ↑  Norsk Rottweilerklubb
**Qing** (kinesisk: 青县; pinyin:  *Qīng Xiàn*) er et fylke i provinsen Hebei i Folkerepublikken Kina. Det er understilt byprefekturet Cangzhou.

Befolkningen var i 1999 på 375.356.

Administrative enheter
----------------------

Storkommuner:

* Qingzhou (清州镇), Jinniu (金牛镇), Xinxing (新兴镇), Liuhe (流河镇), Mumendian (木门店镇), Machang (马厂镇)

Kommuner:

* Zhouguantun (周官屯乡), Caosi (曹寺乡), Pangu (盘古乡), Chenzui (陈嘴乡)

Samferdsel
----------

Kinas riksveier 104 og 105 løper også gjennom Qing. De begynner i Beijing, løper sørover og deler seg etter Dezhou. Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 løper til Jining, Shangqiu, Jiujiang, Nanchang og Guangzhou, og ender opp i Zhuhai.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
2. ↑  保定市-行政区划网

Eksterne lenker
---------------

* Offisiell hjemmeside – qingxian.gov.cn

|  |  |
| --- | --- |
| Oppslagsverk/autoritetsdata | VIAF **·** LCCN **·** NDL **·** GeoNames
 |
Dessert med mascarponekrem
**Mascarpone** er en mild kremet friskost laget av crème fraîche og fløte som koaguleres med osteløype (eller for eksempel sitronsyre), og noen ganger tilsettes det også kjernemelk. Etter koaguleringen fjernes mysen uten pressing eller lagring. 

Mascarpone er melkehvitt i fargen og har en fast, smørbar konsistens, og undertoner av kokos i smaken. Når den er frisk, lukter den av melk og fløte, og den brukes ofte i stedet for smør til å gi fylde i risotto. Mascarpone er dessuten en av hovedingrediensene i tiramisù. Fettprosenten ligger typisk omkring 75.

Mascarpone brukes ofte som en spesialitet i diverse retter fra Lombardia nord i Italia, og stammer tilsynelatende fra området mellom Lodi og Abbiategrasso, sørvest for Milano, formentlig fra det sene 16.- eller 17. århundre. Navnet sies å komme fra *más que bueno* («bedre enn godt» på spansk) eller fra *mascarpa*, et melkeprodukt laget av mysen fra stracchino eller lagret ost. Alternativt kunne det komme fra *mascarpia*, det lokale uttrykk for ricotta; det lages imidlertid ikke på samme måte, og ricotta er i motsetning til mascarpone basert på myse.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** TasteAtlas **·** Nationalencyklopedin
 |
**Yousef Mourad Hadaoui** (født 10. februar 1981) er en norsk komiker og skuespiller fra Bøler i Oslo. Han har drevet med komedie i ulike former i flere år og vært på TV siden 2010. Han er også en forkjemper for samfunnskritisk satire, et tema han blant annet har snakket om på NRK. Han har også ytret at norsk media er for feige angående å lage humor om fordommer og religion. Han mottok kulturprisen 2019 for sitt arbeid.[]

Karriere
--------

Hadaoui var stuntreporter i *Storbynatt* med Harald Eia og Bård Tufte Johansen i 2010. Programmet fikk mye oppmerksomhet for et skjult kamera-innslag, hvor Hadaoui lurte kjente norske feminister som Brita Cappelen Møystad, Martine Aurdal og Hege Storhaug til å dekke seg til med hijab. Klippet ble omtalt av *Aftenposten* som tidløs klassiker.

Så ble han ansatt av produksjonsselskapet Monkberry som komiker til TVNorge-programmet *Anne-Kat* med Anne-Kat. Hærland. Her fikk han oppmerksomhet ved flere innslag. Blant annet «Ylvis-sparking» på Grønland, «Blikking» utenfor USA og Israels ambassader og et skjult-kamera innslag hvor han fikk Justin Bieber-fans til å lese opp en islamsk trosbekjennelse i bytte mot konsertbilletter.

Han har også hatt en rekke roller som skuespiller, blant annet i *Haram* (2014) og *Meglerne* (2014) med Truls Svendsen og Henriette Steenstrup.

I 2014 startet han YouTube-kanalen og Facebook-siden *Svart humor* hvor han legger ut egenproduserte skjult kamera-innslag, tidligere tv-opptredener og andre komikeres innslag som faller under paraplyen «Svart Humor», som raskt fikk en lojal følgerskare og per mai 2016 har Facebook-siden 35 000 følgere og den mest sette videoen er sett av over 700 000 ganger. Januar 2017 ble *Svart humor* også et eget TV-program på NRK3 og Hadaoui ble nominert til beste mannlige programleder foran Gullruten 2017.

Hadaoui mottok Oslo bys kunstnerpris for 2018. I begrunnelsen het det at han er en «forkjemper for samfunnskritisk satire som utfordrer norske medier ved å lage humor om fordommer og religion».

Bibliografi
-----------

* Hadaoui, Yousef (2019). *Pappa elsker Fleksnes*. Oslo, Marokko: Aschehoug. ISBN 9788203297915.

Referanser
----------

1. ↑   Pappa elsker Fleksnes! (mitt liv med svart humor), Yousef Hadaoui, Kjartan Brügger Bjånesøy, side(r) 33[Hentet fra Wikidata]
2. ↑  Media tør ikke sende Islam-satire, Kampanje.com
3. ↑  Muslimsk komiker refser media, Rights.no
4. ↑  
	* Ylvis Sparking på Grønland, Seher.no
5. ↑   Bieber stunt fra Anne-kat fanger opp av arabisk tv-kanal, Nettavisen
6. ↑   Svart Humor på Youtube
7. ↑  «Gullruten: «Nobel» mot «Skam»». *vg.no*. 31. mars 2017. Besøkt 9. april 2017.
8. ↑  «Oslo bys kulturpris og kunstnerpriser». Oslo kommune. Besøkt 2. mai 2019.

Eksterne lenker
---------------

* (en) Yousef Hadaoui på Internet Movie Database Rediger på Wikidata

* (en) Yousef Hadaoui hos The Movie Database Rediger på Wikidata
* (no) Frykter ikke for feminist-profilen etter hijab-spøk VG 2. november 2010

  


|  |  |
| --- | --- |
| Oppslagsverk/autoritetsdata | VIAF **·** GND
 |
Kart med dette anlegget inntegnet.
**Lake Chelan-demningen** (engelsk: *Lake Chelan Dam*) er en demning med et vannkraftverk som ligger i Chelan River, ei sideelv til Columbia River i staten Washington i USA, 50 km (32 miles) nord for byen Wenatchee i Chelan County. Det er det eldste vannkraftverket på Columbia-elva, og ble ferdigstilt i 1927. I elveløpet ligger anlegget ca. 306 km nedenfor grensen til Canada, og ca. 801 km ovenfor Columbia-elvas utløp i Stillehavet i Oregon. Om lag 40 km (25 miles) lengre nede i elva ligger Rocky Reach-demningen.

Vannkraftverket har to turbiner. Det er en installert effekt på 48 MW. Anlegget demmer opp den kunstige Chelansjøen (Lake Chelan), som er 77 km (50 miles) lang. Første oppdemming av Chelan-elva her skjedde i 1892. Dammen idag er ca. 15 meter høy og om lag 150 m lang.

*Chelan County Public Utility District (PUD)* eier tre vannkraftverk i denne seksjonen av Columbia-elva:

* Rocky Reach-demningen (1962) – elleve generatorer, effekt 1 300 MW
* Rock Island-demningen (1933, 1953) – 19 generatorer, effekt 624 MW
* Lake Chelan-demningen (1927) – to generatorer, effekt 48 MW

Referanser
----------

1. ↑   Form EIA-860M, utgitt desember 2022, besøkt 20. februar 2023[Hentet fra Wikidata]
2. ↑   Form EIA-860, utgitt 2021[Hentet fra Wikidata]

Eksterne lenker
---------------

* (en) Lake Chelan Dam – kategori av bilder, video eller lyd på Commons Rediger på Wikidata
* Anleggets hjemmeside.

  


|  |  |
| --- | --- |
| Oppslagsverk/autoritetsdata | GeoNames **·** GNIS
 |
**Funksjonshemmedes Fellesorganisasjon** (FFO), stiftet 21. september 1950, er en paraplyorganisasjon for organisasjoner av funksjonshemmede og kronisk syke. 

FFO har 87 medlemsorganisasjoner med over 350 000 medlemmer. FFO er organisert i alle landets 11 fylker, samt aktiv i rundt 100 kommuner.

FFOs overordnede mål er samfunnsmessig likestilling og deltakelse for funksjonshemmede ved å fremme felles politisk opptreden slik at de står sterkere i sine ønsker og krav i møte med de som fatter beslutninger.

Lilly Ann Elvestad er FFOs generalsekretær. Eva Buschmann er FFOs styreleder.

I tillegg til det politiske arbeidet tilrettelegger FFO en rekke møteplasser og arenaer for sine organisasjoner, hvor de kan samtale og samarbeide om felles interesseområder.

Unge funksjonshemmede (tidl. Funksjonshemmedes Fellesorganisasjons Ungdom, FFOU) er et samarbeidsorgan for funksjonshemmedes ungdomsorganisasjoner i Norge. Unge Funksjonshemmede er en selvstendig organisasjon med eget styre.

Referanser
----------

1. ↑  «Ny generalsekretær i FFO». FFO. Besøkt 4. april 2018.
2. ↑  «FFOs hovedstyre 2018 - 2020». FFO. Besøkt 4. april 2018.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |
**Maserati Merak** (1972–82) er en midtmotors sportsbil fra italienske Maserati produsert i om lag 1 800 eksamplarer.

Navnet kommer av stjernen *Merak* i konstellasjonen Ursa Major. Modellen var mye basert på den større Maserati Bora. Merak var tegnet av dott.sign. Giorgetto Giugiaro (født 1938) fra ItalDesign og ble vist på Parismessa i 1972.

**Merak** fra 1972 til 1975 (647 eks.) fikk en 190-hesters 3-liters utgave av Citroën SM sin 2.7-liters V6 laget av Giulio Alfieri (1924–2002). Dashboard var samme som i SM og bilen fikk fransk hydraulikk for bremser, clutch og vippelykter. Maserati var eid av franske Citroën.

**Merak SS** fra 1975 (970 eks.) var lettere og hadde mere kraft (220 hk). Denne ble også solgt i USA, de to siste årene som *tipo 80* (66 eks.), uten komponenter fra Citroen, herunder dashboard fra Bora.

**Merak 2000 GT** fra 1977 (200 eks.) hadde en 2-liters på 170 hk som ga fordeler i det italienske avgiftssystemet.

* 
* 
* Merak 2000 Merak 2000

Referanser
----------

1. ↑  *Production numbers* fra www.merak-registry.com.
2. ↑  Christer Lundem, *Merak, stjernenes bil* i det norske bilbladet *Carburetti*, 2004.
3. ↑  Enrico Musiani, *The Merak "... from an Adriatic wind a star is born."* fra maserati-alfieri.co.uk.

Eksterne lenker
---------------

* (en) Maserati Merak – kategori av bilder, video eller lyd på Commons Rediger på Wikidata
Reykjahlíð ligger ved innsjøen Mývatn.

**Reykjahlíð** er et tettsted med rundt 300 innbyggere som ligger på bredden av innsjøen Mývatn nord på Island.

Under de såkalte *Mývatnbrannene* i 1729, som ble forårsaket av utbruddet fra den nærliggende vulkanen Krafla, ble landsbyen ødelagt av en strøm av lava. Innbyggerne ble forøvrig reddet da lavastrømmen stoppet rett foran den lokale kirken som sto på en høyde, noe som ble tilskrevet den lokale presten bønner. Den lokale kirken står fremdeles på stedet, selv om dagens bygning er fra 1972.

Fra Reykjahlíð er det mulig å komme seg rundt til de mange severdighetene i området der det meste kjente kanskje er Krafla. Vulkanens siste utbrudd var i 1984, men dampen fra et varmt lavafelt og svovelkilder er fremdeles synlig. Ikke så langt derfra ligger Vítikrateret (*víti* er islandsk for helvete). Krateret ser i dag relativt harmløst ut med en blå innsjø på bunnen. Den tilsynelatende fredsommeligheten kan bedra da vulkanens siste utbrudd skjedde så nylig som i 1976.

Andre interessante steder finner man på innsjøen Mývatn, slik som vulkanen Hverfjall eller pseudokraterne fra Skútusstaðir.

Et anlegg for utvinning og foredling av diatomitt står for det primære næringsgrunnlaget for den lokale økonomien.

Se også
-------

* Islands geografi

Eksterne lenker
---------------

* Offisielt nettsted Rediger på Wikidata

* (en) Reykjahlíð – kategori av bilder, video eller lyd på Commons Rediger på Wikidata

* (en) Reykjahlíð – galleri av bilder, video eller lyd på Commons Rediger på Wikidata
* Bilder blant annet fra Krafla og Reykjahlíð (en)

Portal: Island

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |

1. ↑  *Iceland in figures 2018* (PDF) **(engelsk)**. Reykjavík: Islands statistikkbyrå. 12. juni 2018. ISBN 978-9979-770-58-9. Wikidata Q64562971.
Henryk Dembiński
General Dembińskis inntog i Praga i 1831
Henryk Dembiński
**Henryk Dembiński** (født 16. januar 1791 i Kraków, død 13. juni 1864 i Paris) var en polsk offiser.

Liv og virke
------------

Han fikk utdannelse ved ingeniørakademiet i Wien og inntrådte i 1809 i den med franskmennene forbundne polske armé.[]

### Napoleonstiden

Han deltok med utmerkelse i de napoleonske felttogene i 1812-13 (slagene ved Smolensk og ved Leipzig) og begav seg deretter som polsk sendemann til Paris, der han forble til Napoleon Is fall.[]

### Novemberoppstanden

Da det polske opprøret 1830.1831 utbrøt, inngikk han som major i nasjonalhæren og utførte flere bragder, som når han ved Kuslev (25. april 1831) fremgangsrikt forsvarte seg mot en overlegen fiende - etter denne prestasjonen ble han general - og da han etter en rekke bragder fra Litauen banet seg vei til Warszawa. Da Polens situasjon var som verst, ble Dembiński for seksti timer utsett til øverstkommanderende i Jan Zygmunt Skrzyneckis sted.[]

Etter Warszawa var falt og alt håp for Polen var ute, begav han seg til Dresden og så til Paris, der han var svært aktiv i det polske eksilmiljø.[]

I 1843 gikk han i Muhammad Ali Pasja av Egypts tjeneste, og hjalp ham med reorganiseringen av den egyptiske hær. Men ikke etter så lang tid vendte han tilbake til Paris.[]

### Ungarn

I 1849 fikk Dembiński overkommando over den ungarske hær, men måtte ta avskjed fra denne oppgaven etter det tapte slaget ved Kapolna 26.–28. februar samme år. I juni samme år fikk han kommando over den ungarske nordarméen, tapte sammenstøtene ved Szöreg (5. august) og ved Temesvár (8. august), og flyktet til Tyrkia (Det osmanske rike).[]

### Det osmanske rike

I Det osmanske rike gikk han og en rekke andre prominente polske offiserer i sultan Mahmud IIs tjeneste.[]

### Paris

I 1850 slo han seg ned i Paris.[]

Verker
------

* *Mein Feldzug nach und in Litauen und mein Rückzug von Kurszany nach Warschau*. (Hrsg. von Spazier, Leipzig 1832)
* *Mémoires*. (Paris 1833)
* *Denkwürdigkeiten über den ungarischen Krieg 1848 und 1849*. (das. 1849)
* *Memoiren über den Aufstand von 1830 bis 1831*. 2 Bde. (Poln. Krakau 1878)

Dembiński utgav på frans *Mémoires sur la campagne de Lithuanie* (1832) og *Coup d'œil sur les derniers événements de la revolution de Pologne* (1837).[]

Referanser
----------

1. ↑   Hrvatska enciklopedija, Hrvatska enciklopedija-ID 14468[Hentet fra Wikidata]
2. ↑   Internetowy Polski Słownik Biograficzny, Internetowy Polski Słownik Biograficzny ID henryk-dembinski-h-nieczuja-wiesz, oppført som Henryk Dembiński h. Nieczuja[Hentet fra Wikidata]
3. ↑   Dembiński, Heinrich (BLKÖ)[Hentet fra Wikidata]
4. ↑   Sejm-Wielki.pl profil-ID 4.325.542[Hentet fra Wikidata]
Henryk Wieniawski
**Henryk Wieniawski internasjonale fiolinkonkurranse** (polsk *Międzynarodowy Konkurs Skrzypcowy imienia Henryka Wieniawskiego*) er verdens eldste fiolinkonkurranse og en av de mest prestisjefulle, holdt til ære for fiolinvirtuosen og komponisten Henryk Wieniawski. Den har prisbelønnet noen av det 20. århundres fremste fiolinister.

Adam Mickiewicz-universitetets aula
Konkurransen ble grunnlagt av Henryks nevø Adam Wieniawski og holdt for første gang i Warszawa i 1935. Den skulle organiseres hvert femte år, men andre verdenskrig satte en stopper for disse planene. Den andre edisjonen ble holdt først i 1952 i Poznań, og er siden blitt holdt uavbrutt hvert femte år i aulaen ved Adam Mickiewicz-universitetet i byen. 

Seleksjonen er delt i flere etapper, og i finalen fremfører kandidatene to fiolinkonserter. Det gis 6 hovedpriser og en rekke spesialpriser.

Blant konkurransens mange prominente prisvinnere kan nevnes navn som Ginette Neveu, David Ojstrakh, Ida Haendel  og Grażyna Bacewicz (Honorary diploma) .

Referanser
----------

1. ↑  Prizewinners of International Henryk Wieniawski Violin Competitions
2. ↑  The 1st Wieniawski Competition in 1935. www.wieniawski.com (en)

Eksterne lenker
---------------

* Henryk Wieniawski internasjonale fiolinkonkurransens offisielle nettsted - Music Society in Poznań (en)

|  |  |
| --- | --- |
| Oppslagsverk/autoritetsdata | VIAF
 |